CELEX: 32017D0667
Language: sk
Date: 2017-04-06 00:00:00
Title: Rozhodnutie Rady (SZBP) 2017/667 zo 6. apríla 2017, ktorým sa mení rozhodnutie (SZBP) 2016/849 o reštriktívnych opatreniach voči Kórejskej ľudovodemokratickej republike

7.4.2017   
            
            
               SK
            
            
               Úradný vestník Európskej únie
            
            
               L 94/45
            
         ROZHODNUTIE RADY (SZBP) 2017/667
   zo 6. apríla 2017,
   ktorým sa mení rozhodnutie (SZBP) 2016/849 o reštriktívnych opatreniach voči Kórejskej ľudovodemokratickej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä jej článok 29,
   so zreteľom na rozhodnutie Rady (SZBP) 2016/849 z 27. mája 2016 o reštriktívnych opatreniach voči Kórejskej ľudovodemokratickej republike a o zrušení rozhodnutia 2013/183/SZBP (1) a najmä na jeho článok 33 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:
   
               (1)
            
            
               Rada 27. mája 2016 prijala rozhodnutie (SZBP) 2016/849.
            
         
               (2)
            
            
               Vzhľadom na pokračujúce činnosti Kórejskej ľudovodemokratickej republiky (ďalej len „KĽDR“) v oblasti šírenia jadrových zbraní by sa do zoznamu osôb a subjektov zodpovedných za programy KĽDR v jadrovej oblasti, v oblasti balistických riadených striel alebo iných zbraní hromadného ničenia alebo osôb alebo subjektov, ktoré konajú v ich mene alebo podľa ich pokynov, uvedeného v prílohe II k rozhodnutiu (SZBP) 2016/849, mali doplniť štyri osoby.
            
         
               (3)
            
            
               Rozhodnutie (SZBP) 2016/849 by sa preto malo zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   Príloha II k rozhodnutiu (SZBP) 2016/849 sa mení tak, ako sa uvádza v prílohe k tomuto rozhodnutiu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      V Bruseli 6. apríla 2017
      
         
            Za Radu
         
         
            predseda
         
         L. GRECH
      
   
   
      (1)  Ú. v. EÚ L 141, 28.5.2016, s. 79.
   
      PRÍLOHA
      Do zoznamu osôb uvedeného v časti I.A prílohy II k rozhodnutiu (SZBP) 2016/849 sa dopĺňajú tieto osoby:
      I.   Osoby a subjekty zodpovedné za programy KĽDR v jadrovej oblasti, v oblasti balistických riadených striel alebo iných zbraní hromadného ničenia alebo osoby alebo subjekty, ktoré konajú v ich mene alebo podľa ich pokynov, alebo subjekty, ktoré vlastnia alebo kontrolujú
      A.   Osoby
      
                   
               
               
                  Meno
               
               
                  Iné používané mená
               
               
                  Dátum narodenia
               
               
                  Dátum označenia
               
               
                  Dôvody zaradenia
               
            
                  31.
               
               
                  RI Myong Su
               
               
                   
               
               
                  Dátum narodenia: 1937
                  Miesto narodenia: Myongchon, North Hamgyong
               
               
                  7.4.2017
               
               
                  Podpredseda Ústrednej vojenskej komisie Kórejskej strany pracujúcich a veliteľ štábu ľudových ozbrojených síl. V tejto funkcii zastáva Ri Myong Su kľúčovú pozíciu v otázkach národnej obrany a je zodpovedný za podporu alebo presadzovanie programov KĽDR v jadrovej oblasti, v oblasti balistických riadených striel alebo iných zbraní hromadného ničenia.
               
            
                  32.
               
               
                  SO Hong Chan
               
               
                   
               
               
                  Dátum narodenia: 30.12.1957
                  Miesto narodenia: Kangwon
                  Cestovný pas č.: PD836410105
                  Dátum uplynutia platnosti cestovného pasu: 27.11.2021
               
               
                  7.4.2017
               
               
                  Prvý námestník ministra pre ľudové ozbrojené sily, člen Ústrednej vojenskej komisie Kórejskej strany pracujúcich a generálplukovník ľudových ozbrojených síl. V tejto funkcii je So Hong Chan zodpovedný za podporu alebo presadzovanie programov KĽDR v jadrovej oblasti, v oblasti balistických riadených striel alebo iných zbraní hromadného ničenia.
               
            
                  33.
               
               
                  WANG Chang Uk
               
               
                   
               
               
                  Dátum narodenia: 29.5.1960
               
               
                  7.4.2017
               
               
                  Minister priemyslu a atómovej energie. V tejto funkcii je Wang Chang Uk zodpovedný za podporu alebo presadzovanie programov KĽDR v jadrovej oblasti, v oblasti balistických riadených striel alebo iných zbraní hromadného ničenia.
               
            
                  34.
               
               
                  JANG Chol
               
               
                   
               
               
                  Dátum narodenia: 31.3.1961
                  Miesto narodenia: Pyongyang (Pchjongjang)
                  Cestovný pas č.: 563310042
               
               
                  7.4.2017
               
               
                  Predseda Štátnej akadémie vied – organizácie zameranej na vývoj technologických a vedeckých kapacít KĽDR. V tejto funkcii zastáva Jang Chol strategickú pozíciu pre rozvoj činností KĽDR v jadrovej oblasti a je zodpovedný za podporu alebo presadzovanie programov KĽDR v jadrovej oblasti, v oblasti balistických riadených striel alebo iných zbraní hromadného ničenia.